**Zápis o priebehu volieb - konferencia SZMP, Banská Bystrica, 11.03.2017.**

**Zloženie volebnej komisie:** Ing. Milan Malátek PhD – predseda komisie , Filip Lichanec - člen

**Bod č.1.:***Kontrola delegátov s riadnym hlasom*

Prezentácia prítomných riadnych delegátov s právom hlasovať prebehla nasledovne: (ŠK Alfa BA- p. Malátek, , BA MPC BA- p. Szalay st., Ján Szalay, Dukla MP BB- pp. Poláček ml., Beňo, VŠC Dukla BB- pp. Chabreček, Lichanec, Kršňáková, ŠK Grafon LM- pp.Rengevičová, Rengevič, ŠK MP Mladosť BA- ospravedlnený, Slávia STU BA- p. Miller, ŠK Raja BB- pp. Doleželová, Doležel, ŠK Vega Berolákovo- p. Poláček st., zástupca pretekárov – Juraj Szalay ml., zástupca športových odborníkov – L. Kršňáková).

Spolu pozvaných 17 riadnych delegátov, prítomných 16 riadnych delegátov s právom hlasu. Konferencia je uznášania schopná s účasťou 94,1% všetkých riadnych delegátov s právom hlasu

**Bod č. 2.:**

*Informácia o spôsobe volieb do jednotlivých orgánov a postov SZMP*

* Voľby do všetkých orgánov SZMP sa konali tajným hlasovaním, voľba na post športového riaditeľa verejným hlasovaním
* Pred hlasovaním do každého orgánu SZMP prebehlo stručné predstavenie programu každého kandidáta a to jeho predstáv a zámerov v práci v SZMP
* Voľby prebehli v nasledovnom poradí:
* a) Voľba predsedu SZMP – na post predsedu SZMP boli navrhnutí 4 kandidáti, 2 kandidáti sa kandidatúry vzdali. Do volieb postupovali 2 kandidáti. Za predsedu SZMP bol zvolený p. Dušan Poláček ml.. V 1. kole získal nadpolovičnú väčšinu hlasov (10) všetkých prítomných riadnych delegátov. Druhý kandidát, Juraj Szalay ml. získal (5) hlasov.

Hlasovacie lístky odovzdalo všetkých 16 delegátov s právom hlasu, neplatný bol 1 hlas. Voľba predsedu SZMP je platná.

* b) Voľby členov Rady SZMP - Na začiatku volieb členov Rady SZMP delegáti konferencie v zmysle stanov SZMP hlasovali o počte členov Rady SZMP na ďalšie funkčné obdobie. Z dvoch návrhov, 7 členov, druhý návrh 8 členov, hlasovaním bol schválený počet členov Rady SZMP na obdobie 2017 – 2020 a to 7 členov. 10 delegátov hlasovalo za 7 člennú Radu SZMP a 6 delegátov za 8 člennú Radu SZMP. Hlasovalo všetkých 16 delegátov s právom hlasu, všetky hlasy boli platné. Voľba o počte členov Rady SZMP na funkčné obdobie 2017 – 2020 je platná.
* Na členov Rady SZMP bolo navrhnutých 10 kandidátov, 2 kandidáti sa vzdali kandidatúry, D. Poláček ml. bol zvolený za predsedu SZMP a podľa stanov SZMP je automaticky spolu so zvoleným zástupcom pretekárov členom Rady SZMP. V súlade s vyššie uvedeným hlasovaním o počte členov Rady SZMP sa hlasovalo o zvyšných 5 členoch Rady SZMP zo 7 kandidátov. Do Rady SZMP bolo zvolených 5 kandidátov s najvyšším počtom hlasov a to v poradí: Vladimír Rengevič (15 hlasov), Tomáš Doležel (15 hlasov), Miroslava Doleželová (13), Lucia Kršňáková (12), Vladimír Miller (11). Neboli zvolení : Juraj Szalay ml. (9 hlasov), Ján Szalay (1 hlas). Hlasovacie lístky odovzdalo 15 delegátov s právom hlasu, všetky hlasy boli platné a 1 delegát nehlasoval. Na základe čl. 8 bod 1 stanov SZMP bol pretekármi zvolený zástupca pretekárov, Ján Szalay. Do Rady SZMP bolo zvolených nasledovných 7 členov – D. Poláček ml., predseda, členovia – V. Rengevič, T. Doležel, M. Doleželová, L. Kršňáková, V. Miller a Ján Szalay. Voľby členov Rady SZMP sú platné.
* c) Voľby kontrolóra SZMP - na post kontrolóra SZMP boli navrhnutí 2 kandidáti, 1 kandidát sa kandidatúry vzdal. Do volieb postúpil 1 kandidát. Za kontrolóra SZMP bol zvolený p. Ing. Juraj Szalay st. PhD potrebnou nadpolovičnou väčšinou hlasov v 1. kole, (14 za – 2 hlasy zdržal sa). Kontrolór SZMP je podľa stanov SZMP zároveň predsedom KRK SZMP. Hlasovacie lístky odovzdalo všetkých 16 delegátov s právom hlasu. Všetky hlasy boli platné. Voľba kontrolóra SZMP je platná.
* d) Voľby členov KRK – KRK SZMP má 2 členov. Za členov KRK SZMP boli navrhnutí 5 kandidáti, 2 kandidáti sa kandidatúry vzdali a T. Doležel bol zvolený za člena Rady SZMP. Do volieb postupovali 2 kandidáti. Za členov KRK SZMP boli zvolení – Juraj Szalay ml. (13 hlasov), Ľubo Beňo (11 hlasov). Hlasovacie lístky odovzdalo všetkých 16 delegátov s právom hlasu. Všetky hlasy boli platné. Voľba členov KRK SZMP je platná.
* e) Voľba športového riaditeľa SZMP – 1 kandidát. Voľba prebehla verejným hlasovaním. Za športového riaditeľa SZMP bol zvolený p. Dušan Poláček st. ( 15 za – 1 hlas zdržal sa). Hlasovalo všetkých 16 delegátov s právom hlasu. Voľba športového riaditeľa SZMP je platná.

**Bod č. 3.:**

*Záver a zhodnotenie volieb*

Volebná komisia konštatuje, že voľby do orgánov SZMP prebehli bez problémov a v súlade so schváleným volebným poriadkom delegátmi konferencie SZMP a v súlade so stanovami SZMP. Voľby do všetkých orgánov a funkcií v SZMP na funkčné obdobie 2017 – 2020 sú platné.

V Banskej Bystrici, 11.marca 2017 zapísal: Ing. Milan Malátek PhD

predseda volebnej komisie